4. septembris

4. septembris ir gada 247. diena pēc Gregora kalendāra (248. garajā gadā). Līdz gada beigām ir atlikušas 118 dienas.

Vārda dienas 
Dzintara, Dzintars, Dzintra

Notikumi 
 476. gads — barbaru valdnieks Odoakrs piespiež Rietumromas imperatoru Romulu Augustulu atteikties no troņa, ko tradicionāli uzskata par Rietumromas impērijas pastāvēšanas beigām.
 1774. gads — otrajā kapteiņa Džeimsa Kuka ceļojumā Jaunkaledoniju pirmoreiz apmeklēja eiropieši.
 1781. gads — dibināta Losandželosa.
 1888. gads — Džordžs Īstmens reģistrēja preču zīmi Kodak un saņēma patentu par savu kameru, kur izmantoja filmu ruļļus.
 1923. gads — Leikherstā, Ņūdžersijas štatā gaisā pacēlās pirmais ASV būvētais dirižablis.
 1944. gads — Otrais pasaules karš: Apvienotās Karalistes spēki atbrīvoja Antverpeni.
 1969. gads — atklāts Mehiko metro.
 1972. gads — Marks Spics kļuva par pirmo atlētu, kurš vienās olimpiskajās spēlēs izcīnījis septiņas medaļas.
 1998. gads — divi Stenforda Universitātes studenti, Lerijs Peidžs un Sergejs Brins, dibināja kompāniju Google.
 2020. gads — Kosovas premjerministrs Avdulla Hoti un Serbijas prezidents Aleksandars Vučičs, klātesot ASV prezidentam Donaldam Trampam, parakstīja Kosovas un Serbijas ekonomiskās normalizācijas vienošanos.

Dzimuši 
 973. gads — Abū Raihāns Bīrūnī (ابوریحان بیرونی), persiešu zinātnieks (miris 1048. gadā)
 1241. gads — Aleksandrs III (Alexander III), Skotijas karalis (miris 1286. gadā)
 1557. gads — Mēklenburgas-Gistrovas Sofija (Sophie af Mecklenburg), Dānijas karaliene (mirusi 1631. gadā)
 1809. gads — Juliušs Slovackis (Juliusz Słowacki), poļu dzejnieks un dramaturgs (miris 1849. gadā)
 1824. gads — Antons Brukners (Anton Bruckner), Austrijas komponists (miris 1896. gadā)
 1850. gads — Luidži Kadorna (Luigi Cadorna), itāļu karavīrs (miris 1928. gadā)
 1869. gads — Kārlis Zeics (Karl Seitz), Austrijas prezidents (miris 1950. gadā)
 1873. gads — Anrī Ells (Henri Helle), franču loka šāvējs (miris 1901. gadā)
 1877. gads — Kārlis Ulmanis, Latvijas prezidents (miris 1942. gadā)
 1896. gads — Antonēns Arto (Antonin Artaud), franču rakstnieks (miris 1948. gadā)
 1913. gads — Kendzo Tange (丹下健三, Tange Kenzō), japāņu arhitekts (miris 2005. gadā)
 1934. gads — Eduards Hiļs (Эдуард Хиль), krievu dziedātājs (miris 2012. gadā)
 1953. gads — Fatihs Terims (Fatih Terim), Turcijas futbolists un treneris
 1971. gads — Normunds Rutulis, latviešu dziedātājs
 1979. gads — Maksims Afinogenovs (Максим Афиногенов), krievu hokejists
 1981. gads — Bejonse Noulza (Beyonce Knowles), ASV dziedātāja
 1982. gads — Dāvids Kuļevičs (Dovydas Kulevičius), lietuviešu hokejists
 1983. gads — Armands Šķēle, latviešu basketbolists
 1987. gads — Gints Meija, latviešu hokejists

Miruši 
 1907. gads — Edvards Grīgs (Edvard Grieg), norvēģu komponists (dzimis 1843. gadā)
 1908. gads — Rūdolfs Blaumanis, latviešu rakstnieks (dzimis 1863. gadā)
 1914. gads — Šarls Pegī (Charles Péguy), franču dzejnieks, publicists (dzimis 1873. gadā)
 1960. gads — Gistavs Pelgrimss (Gustave Pelgrims), beļģu futbolists (dzimis 1878. gadā)
 1963. gads — Robērs Šūmanis (Robert Schuman), franču politiķis (dzimis 1886. gadā)
 1965. gads — Alberts Šveicers (Albert Schweitzer), misionārs un teologs (dzimis 1875. gadā)
 1975. gads — Jānis Sudrabkalns, latviešu dzejnieks (dzimis 1894. gadā)
 2014. gads — Donats Baņonis (Donatas Banionis), lietuviešu aktieris un režisors (dzimis 1924. gadā)

Septembris